Синдромът на дразнимото черво е една от най-честите причини за медицински прегледи, та дори и за ненужни хоспитализации. Пациентите търсят лекарска помощ поради нарушения начин на живот. Много от тях влизат в интернет, споделят във форуми и по симптоматиката (болка, подуване на корема, разстройство, коремен дискомфорт и други неспецифични оплаквания) „диагностицират” сами болестта си.